Norges KFUK-KFUM-speidere

Norges KFUK-KFUM-speidere (KM-Speiderne) ble stiftet 11. oktober 2003, som følge av en sammenslåing av Norges KFUK-speidere og Norges KFUM-speidere. KFUK-KFUM-speiderne har 7 962 betalende medlemmer (2024) av begge kjønn, alder fra seks år og oppover. Arbeidet drives lokalt enten kjønnsblandet eller kjønnsdelt.

KFUK-KFUM-speiderne gir ut medlemsbladet Speiderbladet og lederbladet Lederforum fire ganger i året.

 Organisasjonen 

 Formål 
Norges KFUK-KFUM-speideres mål er å fremme og drive et speiderarbeid for å hjelpe barn og unge til å utvikle en kristen tro og oppdra dem til ansvarsbevissthet, selvstendighet, samfunnsmessig engasjement, mellomfolkelig forståelse og respekt for naturens verdi.

Som speiderorganisasjon legger KFUK-KFUM-speiderne vekt på speiderloven og speiderløftet som er grunnlaget for speiderarbeidet.

 Tilknytninger 
KFUK-KFUM-speiderne er tilknyttet World Alliance of YMCAs og World YWCA gjennom KFUK-KFUM Internasjonalt, hvor også Norges KFUK-KFUM er medlem.

KFUK-KFUM-speiderne er i tillegg medlem av de internasjonale speiderorganisasjonene WAGGGS (jenter) og WOSM (gutter). 

Den 11. oktober 2003, samme dato som KFUK-KFUM-speidere ble stiftet, ble Speidernes Fellesorganisasjon (nå Speiderne i Norge) etablert. Organisasjonen er en sammenslutning av de to speiderforbundene i Norge, Norges KFUK-KFUM-speidere og Norges speiderforbund. Speiderne i Norge er i likhet med de to medlemsforbundene tilknyttet WAGGGS og WOSM.

 Arbeidsgrener 
Speideren har alltid vært fordelt etter alder:

 Dagens arbeidsgrener 
Speiderne er delt inn i fire aldersgrupper etter klassetrinn (i tillegg til familiespeiding) – også kalt arbeidsgrener (fra høsten 2016):
 Familiespeiding (0–5 år sammen med foresatte)
 Oppdager (1.–2.-klasse)
 Stifinner (3.–4.-klasse)
 Vandrer  (5.–10.-klasse)
 Rover  (fra videregående og opp tom 25år. Roveraspirant fra siste halvdel av 10. klasse)

I tillegg er det sjøspeidere og konfirmantspeiding enkelte steder.

Denne aldersinndelingen ble vedtatt på landstinget i april 2007 og oppdatert på landstinget i 2015.

 De gamle arbeidsgrene 
Den gamle inndelingen var 4 aldersgrupper etter klassetrinn:
Hare, 1.–2.-klasse (6–7 år)
 Småspeider / meis / ulvunge, 3.–4.-klasse (8–10 år)
 Speider / stifinner / vandrer, 5.–10.-klasse (11–16 år)
 Ranger / Rover (RR), ferdig 10.-klasse (fra 16 år)

 Kretser 
Norges KFUK-KFUM-speidere består av 20 kretser:
+ØstlandetSørlandetVestlandetMidt-NorgeNord-NorgeAsker og Bærum

Buskerud

Innlandet

Oslo

Romerike

Telemark

Vestfold

ØstfoldAgderBjørgvin
Haugaland

Nordmøre og Romsdal

Rogaland

Sogn og Fjordane

SunnmøreTrøndelagFinnmark
Helgeland

Nordre Nordland

Troms

 Leirer 

Hvert fjerde år arrangerer KFUK-KFUM-speiderne landsleir. Mellom hver landsleir arrangerer kretsene kretsleirer, slik at det blir leir hvert annet år. 
I tillegg arrangeres det roverlandsleir annet hver år, for speiderne over 16 år.

ÅrstallSted / kommuneMerknader2004Kretsleir Arrangert av de forskjellige kretsene2005RoverlandsleirSuldal Antall deltakere var ca 350. Leirmottoet var «Mot Strømmen»2006LandsleirRørosForbundets første landsleir. Antall deltakere var ca. 6.300. Leirmottoet «Felles framtid»2007RoverlandsleirLindesnesAntall deltakere var 360. Leirmottoet var «Me tean i tanga»2008KretsleirArrangert av de forskjellige kretsene2009RoverlandsleirRisøyaAntall deltakere var ca. 220 påmeldte Temaet var «Idyll!»2010LandsleirListaAntall deltakere var ca. 5000. Mottoet var «Grønn action»2011RoverlandsleirKarmøyMottoet var «Med Vaffel i vinden»2012KretsleirArrangert av kretsene2013RoverlandsleirSunnmøreTemaet var «Grenseprengande!»2014LandsleirAskerMottoet var «Tett på»2015RoverlandsleirRennesøyMottoet var «Gøy på landet»2016Kretsleirarrangert av de forskjellige kretsene2018LandsleirStjørdalAntall deltakere var 4240. Temaet var «Futura»2020KretsleirArrangert av de forskjellige kretsene2021RoverlandsleirKarmøy2022LandsleirForsandTemaet er «Tenn gnisten»2025LandsleirGjøvikFelles landsleir for både NSF og KFUK-KFUM-speiderne

 Speideruniformen 
Speiderdrakten består som oftest av speidersjorte og speiderskjerf i Norge. Skjorten til Norges speiderforbund er gråblå, og skjerfet er rutete. Mens sjorten til KFUK-KFUM-speiderne er grønn, og skjerfet er ensfarget med kantbånd. Det er noen spesielle merker som skal sitte på skjorten til KFUK-KFUM-speiderne. Det er norgesbåndet og gruppebånd som skal sitte over venstre lomme, under forbundslogoen. Gruppebåndet nederst, og norgesbåndet øverst. Årsstjerner skal sitte over høyre lomme. WAGGGS/WOSM-merket skal sitte på øvre erm på venste arm. Under denne skal kretsmerket stå. Grader-, rover- og lederklaffer skal være oppe på skulderene.

Landssjefer

Etter sammenslåingen i 2003 har Norges KFUK-KFUM-speidere hatt følgende landssjefer
+LandssjeferNavnFraTilRefTor Marius Dahl20032007Anne Sjømæling20072011Atle Aas20112013Anders Østeby20132017Gunvor Meling20172021Thor Andreas Moe Slinning20212025

 Referanser 

 Eksterne lenker 
 Norges KFUK-KFUM-speidere
 Norges KFUK-KFUM

Kategori:Speiderbevegelsen
Kategori:Norske friluftslivsorganisasjoner
Kategori:Norske religiøse organisasjoner
Kategori:Organisasjoner etablert i 2003
Kategori:Landsrådet for Norges barne- og ungdomsorganisasjoner
Kategori:KFUK-KFUM Norge